Diari Oficial de la Generalitat Valenciana


Sumari del DOGV 9735, del 29-11-2023 (2023/11793)

Resolució de l'informe ambiental i territorial estratègic favorable a la modificació puntual número 2 del Pla parcial sector SI-1 (reordenació illes edificables UE-A).
-----------------------------------------------------------------------------------------------------------------------------------------------------------------------

### Dades del document

Número de DOGV
:   9735

Data del DOGV
:   29-11-2023

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2023/11670


Data del document
:   16-11-2023

Organisme emissor
:   Ajuntament de Llíria

Tipus de document
:   Resolució

Descriptors 

:   * administració local
    * pla d'urbanisme

Resolució de l'informe ambiental i territorial estratègic favorable a la modificació puntual número 2 del Pla parcial sector SI-1 (reordenació illes edificables UE-A). [2023/11652]  
Vist el document d'inici, que incorpora el document inicial estratègic (DIE) i la proposta d'esborrany de la modificació puntual núm. 2 del Pla parcial de millora del sector SI-1-Pla de Carrasses-1, relativa a la reordenació de les illes edificables de la UE-A (amb CSV núm. 47705202893950586200), presentat per la mercantil Sanz Desarrollos Urbanos, SL, en data 18.07.2022 (r. e. núm. 11643).  
  
Resultant I: l'objecte de la modificació és la concentració de les illes edificables centrals en un sol bloc de més grandària per a adaptar la configuració geomètrica del sòl industrial a les necessitats actuals de la logística, la indústria i el comerç, sense que es modifiquen els usos, ni s'incremente l'edificabilitat, ni les condicions de connexió externes o qualsevol altra determinació de l'ordenació estructural del planejament, modificació que habilitarà la finalització del desenvolupament urbanístic objecte de programació.  
Resultant II: per la Providència de l'òrgan ambiental de data 120.10.2022, es va assumir com a iniciativa municipal la proposta referida abans, conformement a les condicions establides en l'informe jurídic municipal de la mateixa data, entre aquests les següents: 1. La redacció, la tramitació i la modificació de tots els documents de planejament i gestió que resulten de la modificació proposada seran sense cap cost econòmic per a l'Ajuntament de Llíria. 2. L'equip redactor contractat per la mercantil proponent haurà de realitzar les modificacions ordenades per l'Ajuntament que siguen necessàries en aquests instruments i documents, fins a aconseguir l'aprovació definitiva.  
Resultant III: l'informe jurídic del tècnic d'Administració general CCPL sobre la documentació presentada, emés en data 10.10.2022, indica determinats aspectes que cal aclarir i/o modificar en la posterior versió preliminar d'aquesta modificació del pla parcial, i punts del DIE que no es poden acceptar, fet que es concreta en el resum emés en data 03.10.2023.  
Resultant IV: l'òrgan ambiental va sotmetre el document que conté l'esborrany del pla i el document inicial estratègic a consultes de les administracions públiques afectades i el públic interessat, en els termes definits per l'article 48, lletres d i f del TR-LOTUP, durant un termini mínim de trenta dies hàbils (arts. 50.1.b i 53.1).  
Les contestacions rebudes han sigut les següents:  
1. Informe del cap del Servei Territorial d'Urbanisme de València, de data 18.10.2022, rebut el 19.10.2022 (r. e. núm. 17651):  
«En relació amb la consulta formulada per aquest ajuntament sobre la modificació del Pla parcial de millora del sector SI-1-pla de Carrasses-1, de sòl urbanitzable industrial, relativa a la reordenació del bloc central de la UE-A, es comunica que el Servei Territorial d'Urbanisme no té la consideració d'administració afectada i per això no correspon emetre informe».  
2. Servei de Planificació Territorial de la Conselleria de Política Territorial, Obres Públiques i Mobilitat (per risc d'inundació):  
- Informe del subdirector general d'Infraestructura Verda, Paisatge i Gestió Territorial, de data 12.04.2023 (r. e. núm. 7045, de 12.04.2023):  
  
«Atés que, tal com consta en la documentació rebuda, l'objecte d'aquesta modificació és adaptar la configuració geomètrica de les parcel·les de sòl industrial creat a les necessitats actuals de la logística, la indústria i el comerç; no es pretén una modificació dels usos, ni un increment de l'edificabilitat, ni de les condicions de connexió externes; considerant que aquests determinacions són pròpies de l'ordenació detallada, i estimant que les qüestions relatives a inundabilitat que consten en el document d'inici presentat es consideren justificades, cal considerar que la valoració i l'informe de l'actuació hauran de correspondre a l'Ajuntament de Llíria».  
3. Confederació Hidrogràfica del Xúquer (Comissaria d'Aigües, per risc d'inundació): informe emés el 08.08.2023 (r. e. núm. 15023, de 10.08.2023), i que es referix a les qüestions següents:  
3.1) Afecció del planejament al domini públic hidràulic:  
- Llits fluvials: «[...] l'actuació proposada suposa l'ocupació del domini públic hidràulic i zona de servitud de la rambla Primera (o Escorihuela), també s'ocupa la zona de policia de la rambla esmentada i del barranc de Crispina», amb la indicació de les condicions i les limitacions que han de complir-se en cas d'afecció a les zones de domini públic, de servitud i de policia, per al desenvolupament de l'actuació, i que «en tot cas, prèviament a l'inici dels treballs d'explotació en zona de policia de llit públic, s'haurà de comptar amb l'autorització d'aquest organisme».  
- Sanejament i depuració: s'ha de comptar amb l'autorització administrativa prèvia d'abocament. En les autoritzacions d'abocament de sistemes de sanejament d'aigües residuals de zones industrials, es tindran en compte els criteris establits en l'article 259 ter.2 de l'RD 849/1986, de 11.04.1986, en relació amb els desbordaments en episodis de pluja.  
  
- Aigües pluvials: les noves urbanitzacions, polígons industrials i desenvolupaments urbanístics en general hauran d'introduir sistemes de drenatge sostenible, com ara superfícies i acabats permeables, de manera que l'eventual increment del risc d'inundació es mitigue. En cas de pretendre realitzar abocament d'aigües pluvials al domini públic hidràulic, prèviament s'haurà de comptar amb l'autorització d'aquest organisme.  
3.2) Incidència en el règim de corrents:  
Inundabilitat: 1) L'àmbit del sector se situa en zona de policia de la rambla Primera i està afectada per la zona de flux preferent d'aquest llit fluvial, encara que hi ha afecció al règim de corrents únicament en espai dedicat a zona verda de la nova reparcel·lació, tot això segons els estudis més actualitzats per al Sistema Nacional de Cartografia de Zones Inundables (SNCZI).  
2) Es recorda que d'acord amb el que disposa l'article 9 del Reglament del domini públic hidràulic, RD 849/1986, a la zona de flux preferent dels llits no poden autoritzar-se activitats vulnerables davant de les avingudes ni activitats que suposen una reducció significativa de la capacitat de desguàs de l'esmentada zona de flux preferent. Segons la documentació aportada, es justifica que els resultats de l'estudi del SNCZI estan calculats sobre un model digital del terreny de l'any 2009 que diferix de terreny actual, modificat en les obres d'urbanització inacabades. Per tant, a l'efecte de valorar la incidència de l'actuació en el règim de corrents s'haurà de presentar un estudi d'inundabilitat que preveja la situació actual de l'àmbit de l'actuació.  
  
3) Viabilitat de l'activitat: es requerix un estudi d'inundabilitat que analitze els llits fluvials de l'entorn de l'àmbit de la modificació.  
3.3) Disponibilitat de recursos hídrics:  
1) Drets d'aprofitaments d'aigua: expedient 2010CP0135 de concessió d'un aprofitament d'aigües subterrànies atorgat del qual es té atorgat un volum màxim anual de 524.000 m³ per al polígon industrial de Carrasses (sector de sòl urbanitzable SI-1).  
2) Increment de la demanda de recursos: en la documentació presentada no s'establix el volum de l'increment de demanda generat per l'actuació. No obstant això, atés que l'objecte de la modificació és la reparcel·lació del sector, es considera que no suposarà un increment dels recursos hídrics. Si suposa aquest increment, s'haurà de justificar i, a més, acreditar la disponibilitat de recursos hídrics per a atendre aquesta demanda, i per a això es presentarà un estudi de demandes de tots els usos previstos.  
3.4) Afecció al domini públic no hidràulic adscrit a aquest organisme:  
«D'acord amb la documentació aportada i segons la informació que consta en aquest organisme en l'àmbit de la nova planta, hi ha terrenys pels quals discorrien les xarxes de distribució del canal principal del Camp del Túria, hui en desús i desaparegudes la major part, per la qual cosa no són ja necessàries per al fi concebut inicialment».  
4. Servei Territorial d'Indústria:  
4.1. Informe en matèria d'infraestructures energètiques, relatiu al document modificació puntual del Pla parcial sector industrial SI-1 pla de Carrasses de Llíria, província de València, emés el 13.12.2022 pel cap del Servei Territorial d'Indústria i Energia de València (r. e. núm. 21049, de 15.12.2022).  
«[...] es considera que s'hauria d'incorporar un estudi relatiu a la demanda existent i la previsible, a curt i mitjà termini, que assegure la dotació del subministrament d'electricitat a aquesta mena d'instal·lacions, per si suposa un canvi en la previsió de càrregues. [...] haurà de traslladar-se una consulta a les companyies distribuïdores de gas i electricitat presents al municipi, tenint en compte per a la previsió dels subministraments el càlcul de la demanda existent i previsible, que assegure la dotació del subministrament d'electricitat i gas natural».  
Es recaptaran els informes de les companyies subministradores d'energia i gas en la fase de tramitació del planejament, segons disposa l'article 61.1.b del TR-LOTUP.  
4.2. Informe en matèria d'indústria, relatiu al document modificació puntual del Pla parcial sector industrial SI-1 pla de Carrasses de Llíria, província de València, emés el 05.12.2022 pel cap de Secció d'Indústria de València (r. e. núm. 21343, de 15.12.2022):  
«[...] l'accés a les activitats industrials i el seu exercici els regula l'article 4 de la Llei 21/1992, d'indústria, i caldrà presentar en aquest Servei Territorial d'Indústria i Energia, una vegada finalitzades les obres o, si és el cas, la seua ampliació/modificació, la comunicació i la documentació tècnica necessària que li siga aplicable a què es fa referència en l'article 2 del Decret 141/2012, de 28 de setembre, DOGV d'1 d'octubre, pel qual se simplifica el procediment per a la posada en funcionament d'indústries i instal·lacions industrials.  
  
Qualsevol instal·lació específica de caràcter industrial que es pretenga executar en qualsevol establiment ha de complir, en tot moment, la legislació sectorial de caràcter industrial que li siga aplicable.  
Cas que, a conseqüència de les determinacions establides en el document presentat, s'hagen d'efectuar noves instal·lacions, ampliacions, modificacions o baixes d'infraestructures o d'establiments industrials (o de les seues instal·lacions específiques) existents en aquesta zona d'actuació en aspectes previstos en la reglamentació tècnica en què és competent aquest servei territorial, la persona titular de la infraestructura o establiment haurà d'aportar a aquest servei territorial la documentació pertinent que, si és el cas, li siga aplicable en concordança amb el que s'ha indicat anteriorment».  
Es referix a normes de compliment obligat en matèria d'indústria i de rang jeràrquic superior a la mateixa modificació puntual en tràmit, per la qual cosa en tot cas hauran de ser complides per les activitats que s'implanten en l'àmbit de la UE-A del sector.  
5. Propietaris de parcel·les adjudicades de la UE-A: se'ls ha notificat i se'ls ha concedit un termini de trenta dies hàbils. No s'han presentat al·legacions.  
Resultant V: l'informe del tècnic municipal de Medi Ambient, emés el 06.10.2023, establix que «quant a aspectes ambientals, es considera que estan tots llistats i justificats correctament en el DIE, encara que a continuació es farà alguna anotació referida als riscos d'inundació»:  
  
- En el punt B.4.1 del DIE, «Perillositat d'inundació», i en els plans d'inundabilitat que s'aporten, es pot apreciar que la zona més a l'est de la unitat d'execució estaria sota un nivell de perillositat 1 segons el PATRICOVA (Decret 201/2015, de la GV). Davant d'aquesta situació i tal com planteja el DIE, caldrà ajustar-se a l'article 20 del PATRICOVA (Decret 201/2015, de la GV).  
- En el punt següent del DIE es presenta el risc d'inundació segons el Sistema Nacional de Cartografies de Zones Inundables (SNCZI) del Ministeri per a la Transició Ecològica (MITECO) i es justifica mitjançant una imatge de detall i gràfic de perfil que amb l'últim model digital del terreny (MDT) de l'any 2015, en el qual les obres d'urbanització ja estan executades parcialment, s'observa que la depressió del terreny sobre la qual hi havia el risc d'inundabilitat 1 s'ha adaptat al nivell de la resta de la unitat d'execució, i amb això quedaria fora de la zona de risc.  
  
- La Confederació va elaborar els seus mapes a partir del model digital del terreny (MDT) de 2009, mentre que en el DIE s'elaboren mapes a partir del l'MDT de l'any 2015 i es compara amb l'MDT anterior, i es justifiquen així els mapes aportats. Això genera discrepància entre les informacions. Per a això, en el seu informe, la Confederació sol·licita «un estudi d'inundabilitat que analitze els llits de l'entorn de l'àmbit de la modificació».  
Resultant VI: vist l'informe complementari del tècnic municipal de Medi Ambient, emés el 07.11.2023, que conclou així:  
1. La proposta de modificació puntual del Pla parcial no presenta afeccions significatives sobre el medi ambient, el paisatge i el territori, sense perjudici de l'aplicació necessària dels condicionants de l'informe de la Confederació Hidrogràfica del Xúquer, i del possible informe que genere la CHX a partir de l'estudi d'inundabilitat exigit.  
2. No establix la necessitat de mesures d'integració ni l'aportació d'un estudi d'integració paisatgística, al qual es referix l'article 6.4.b del TR-LOTUP.  
3. Del seu contingut i conclusions es deduïx que no correspon aplicar el procediment ordinari d'avaluació ambiental i territorial estratègica, sinó el simplificat, que és el que s'ha seguit ací.  
4. L'aplicació de mesures tendents a previndre, compensar o reduir efectes sobre el medi ambient o el paisatge estaran condicionades a la instal·lació de les futures activitats.  
Resultant VI: tots els informes assenyalats en els resultants III, IV i V ja van traslladar al promotor el 16.10.2023, a fi d'agilitar el procés d'esmena de les qüestions que plantejaven.  
Considerant I: conformement a l'article 52.2, en relació amb l'article 46.3.c del TR-LOTUP, es planteja en la proposta de DIE l'aplicació del procediment simplificat d'avaluació ambiental i territorial estratègica, per a la qual cosa inclou en la seua documentació el contingut exigit en aquell precepte, fet al qual no s'ha oposat l'informe del tècnic municipal en el seu informe.  
Considerant II: l'article 45.2 del TR-LOTUP disposa que «els plans que estan subjectes a avaluació ambiental i territorial estratègica simplificada s'elaboraran seguint el procediment establit en els articles 52 i 53 d'aquest text refós i en el capítol III del present títol si es conclou amb l'informe ambiental i territorial estratègic».  
Considerant III: vist que, d'acord amb l'article 53.2.b del TR-LOTUP, és procedent emetre una resolució d'informe ambiental i territorial estratègic, amb el condicionat pertinent.  
Considerant IV: conformement a l'acord del Ple municipal de data 24.10.2019 i l'àmplia assignació de funcions tècniques i de comprovació a favor de l'òrgan ambiental (exp. 2017/532H), així com al Decret de l'Alcaldia núm. 2727/2023, de 23.06.2023, les funcions d'òrgan ambiental competixen a la Regidoria-delegada de Política Territorial, òrgan competent per a resoldre.  
  
Vist l'expedient  
Aquesta tinència d'alcaldia, resol:  
  
Primer  
Emetre un informe ambiental i territorial estratègic favorable en el procediment simplificat d'avaluació ambiental i territorial estratègica de la modificació puntual núm. 2 del Pla parcial de millora del sector SI-1-pla de Carrasses-1, relativa a la reordenació dels blocs edificables de la UE-A (amb CSV núm. 28299779760745967116), presentat per la mercantil Sanz Desarrollos Urbanos, SL, en data 18.07.2022 (r. e. núm. 11748), en el sentit que no té efectes significatius sobre el medi ambient, sense perjudici de quedar subjecte al compliment de les condicions següents:  
1. No s'accepta en el DIE l'apartat A.2-Execució de la programació, paràgraf segon, i referències similars contingudes en aquest document tècnic i en la modificació puntual núm. 2 del Pla parcial apartat (apartat X.9.0.4.2-Execució de la programació, paràgraf segon («les obres d'urbanització…», pàg. 32), per les raons expressades en l'informe del TAG de data 10.10.2022 (apartats 5.2, entre altres). Els paràgrafs esmentats del DIE i de l'esborrany de pla, i qualsevol altre en la mateixa línia, no tenen la conformitat municipal i s'han d'eliminar de qualsevol document per a les fases posteriors d'aquest procediment.  
  
2. S'hauran de complir les condicions establides en els informes municipals, així com en els informes sectorials emesos en fase de consultes, i aportar els estudis i les previsions a què es referixen.  
3. Informe de la CHX: s'haurà de presentar l'estudi d'inundabilitat, la justificació de no increment en la demanda de recursos hídrics i altres documents tècnics exigits, així com aconseguir la conformitat sobre aquesta qüestió per part d'aquest organisme de conca i complir els nous condicionants que, si és el cas, establisca.  
4. En la fase de tramitació del planejament, es recaptaran els informes de les companyies subministradores d'energia i gas esmentats en el resultant III anterior.  
És procedent continuar la tramitació de la modificació del Pla parcial conformement al capítol III, títol III, llibre I, del TR-LOTUP (arts. 61, 62 i concordants).  
Segon  
En la versió preliminar de la modificació puntual núm. 2 del Pla parcial, que ha de presentar la mercantil proponent, s'hauran d'introduir les variacions derivades del que s'establix en l'informe del TAG d'Urbanisme de 10.10.2022 i en el seu resum de data 03.10.2023.  
  
Tercer  
Fer saber als interessats que contra la present resolució, per no ser un acte definitiu en via administrativa, no és possible interposar cap recurs, sense perjudici dels que, si és el cas, siguen procedents en via judicial contenciosa administrativa davant de la disposició de caràcter general que haja aprovat el pla o programa, o bé sense perjudici dels que corresponguen en via administrativa davant de l'acte, si és el cas, d'aprovació del pla o programa (art. 53.4 UP-LAVHK).  
  
Quart  
Publicar aquesta resolució en el Diari Oficial de la Generalitat Valenciana (art. 53.7 del TR-LOTUP).  
  
Llíria, 16 de novembre de 2023.- El regidor de Política Territorial, Mobilitat, Turisme, Ciutat Creativa UNESCO, Infraestructura i Govern Interior: Francisco Javier García Latorre.